UNOMUR

UNOMUR, formelt United Nations Observer Mission Uganda-Rwanda, var en fredsbevarende FN-styrke opprettet 22. juni 1993 av FNs sikkerhetsråd ved resolusjon 846 (1993).Security Council resolution 846 (1993) , FNs arkiv. Operasjonen hadde i oppdrag å overvåke grensen mellom Uganda og Rwanda for å påse at ikke militære forsyninger eller tropper beveget seg over grensen og inn i Rwanda. UNOMUR var basert i Uganda, med hovedkvarter i Kabale, og skulle patruljere en sone på ugandisk side av grensen. Operasjonen klarte ikke å oppfylle sitt mandat og etter folkemordet i Rwanda ble operasjonen avsluttet. Den varte fra juni 1993 til 21. september 1994.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 319.

UNOMUR hadde en styrke på 81 militærobservatører støttet av en administrasjon av internasjonale og lokale sivile.«Facts and Figures», United Nations, Department of Peacekeeping Operations. UNOMURs første sjef var brigadegeneral Roméo Dallaire fra Canada. Han fikk i oktober 1993 i oppdrag å lede UNAMIR, FNs fredsbevarende styrke for Rwanda.

Referanser

Eksterne lenker
 UNOMUR, United Nations, Department of Peacekeeping Operations 

Kategori:FN-sanksjonerte militære operasjoner og styrker
Kategori:Rwanda
Kategori:Uganda